Soektog na rondloperleeu duur voort | Maroela Media
Die Karoo Nasionale Park buite Beaufort-Wes (Foto: Henk Kruger/African News Agency)
"Spoorsnyers het Sondag die laaste spoor van die rondloperleeu tot ongeveer 42 km noordoos van Sutherland in die Noord-Kaap gevolg," het die organisasie gesê. "Dit is ook van waar hulle Maandagoggend hul soektog hervat het."
Daar was Sondag ook berigte van vier skape en twee bokke wat op 'n plaas in die omgewing doodgemaak is.
'n Span van Bidvest Protea Coin, wat Vrydag by die soektog aangesluit het, maak snags van infrarooi-tegnologie gebruik om nader aan die leeu te kom. Hulle het die afgelope drie aande egter tevergeefs bly soek.
"'n Spoorsnyer van die Bidvest-span het ook by die span op die grond aangesluit. Een van slegs twee helikopters in die land wat oor infrarooi-tegnologie (FLIR) beskik, vorm ook deel van die span. Hitte kan oor 'n radius van 10 km snags opgemerk word," het SANParke verduidelik.
Leeu se kind
Leeu se kind,is heeltemal te uitgeslape vir julle ?
`Viva la Liberte! So moet 'n leeu vry rondswerf! Die Skepper het hulle geskape om vry te wees. Die mens het heinings opgerig. Tevergeefs. Nogal baie dieselfde as n Godvresende nasie wie vry wil floreer. Allerlei wette om hulle aan bande te lê. Tevergeefs. Vryheid is die geboortereg van die waagmoediges.
Ek stem saam, Dieter – erg! :-))
Terwyl. hulle die leeu soek. Glo my jy gaan geen vee diefstal in daardie omgewing kry nie. "Koning Lou "is plaaswagter